
RAPORT DE SPECIALITATE

privind prelungirea,  pe o perioadă de 3 ani a contractului de închiriere nr. 1608/28.06.2019, pentru spațiul situat în Timișoara, str. Ecaterina Teodoroiu nr. 13, 
Ap. 1- SAD,  încheiat cu  Societatea Crama Aramic Distribuție SRL




     	
	Prin adresa înregistrată cu numărul SC2022-011658/12.05.2022, Societatea Crama Aramic Distribuție SRL solicită prelungirea contractului de închiriere nr. 1608/2019, obiectul contractului îl constituie spațiul  cu altă destinație SAD, situat în Timișoara, str. Ecaterina Teodoroiu nr. 13: Contractul de închiriere menționat are termenul de valabilitate până la data de 27.06.2022.
             Spațiul închiriat în baza contractului de închiriere nr. 1608/2019,  este în suprafață de 34,5 m.p, la un tarif de închiriere de 3,15 Euro/mp/lună, fiind situat la parterul imobilului, cu intrare din stradă înscris în CF colectiv nr. 418221-C1 ( CF vechi nr. 1624) Timișoara, CF individual nr. 418221-C1-U1, nr. top 5774, este în proprietatea Statului Român în folosința Sfatului Popular al orașului Timișoara și are destinația de spațiu comercial – comerț cu ridicata al băuturilor.
	Societatea Crama Aramic Distribuție SRL are achitate la zi obligațiile bugetare.
           Spaţiul antemenționat este înregistrat în evidenţa patrimonială a Municipiului Timişoara cu numărul de inventar  1934  şi valoarea de inventar  48.311  lei. 
Spaţiul a fost verificat prin următoarele adrese ale serviciilor de specialitate, fiind liber de sarcini:
· Adresa  SC 2022-011658/27.05..2022 -  a  Compartimentului  Fond Funciar; 
· Adresa  SC 2022-011658/19.05.2022 -  a  Serviciului Juridic; 
· Adresa  SC 2022-011658/18.05.2022 - a  Biroului Clădiri, Terenuri. 
      Solicitarea     de      prelungire    a    fost   analizată    în   ședința  Comisiei  de  analiză  a  
spaţiilor  cu altă destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  20.06.2022,  comisia a avizat favorabil această solicitare şi a hotărât  prelungirea  pe o perioadă de 3  ani, prin  întocmirea unui act adițional.
	Prin adresa înregistrată cu nr. SC2022-01658/20.06.2022 s-a comunicat societății termenul de valabilitate al contractului acordat de către Comisia SAD, ca urmare a prelungirii contractului de închiriere, pe o perioadă de 3 ani.
	 În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale și necesitatea continuării activității de către Societatea Crama Aramic Distribuție SRL în spațiul antemenționat, apreciem că Proiectul de hotărâre privind prelungirea contractului de închiriere nr. 1068/2019, pe o perioadă de 3 ani  a spațiului din Timișoara, str. Ecaterina Teodoroiu nr. 13, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.





	         DIRECTOR,                                                                    CONSILIER,
                 MIHAI BONCEA                                                        MARINELA BANDI 
